Saterdag, Oktober 27th, 2018
Met `n vinnige internetkonneksie en genoeg internetdata is dit vandag moontlik om die nuutste flieks en reekse aanlyn te kyk. En dis heerlik om alles tot jou beskikking te hê – wat jy ookal soek, kan jy aflaai. Dis nou wel nie heeltemal wettig nie, maar hoe gaan `n filmmaatskappy in Hollywood in elk geval vir jou in die middel van nerens opspoor?!
Ongelukkig is dit hier waar jy die fout maak. Tot redelik onlangs het tv-netwerke en filmmaatskappye nie te veel moeite gedoen om die aflaai en verspreiding van onwettige flieks en reeks te kniehalter nie. Dit was net eenvoudig te moeilik en nie koste-effektief nie. Dis egter nie meer die geval nie.
Informasietegnologie het al `n hele aantal e-posse ontvang vanaf maatskappye soos Warner Bros. en Columbia Pictures wat aandui dat onwettige, kopiereg materiaal afgelaai en versprei word vanaf IP-adresse binne die universiteit se netwerk. Hierdie e-posse sluit die spesifieke IP-adres, sowel as die naam van die materiaal wat afgelaai en versprei is in. IT word gevolglik genoodsaak om die persoon aan wie die adres behoort te kontak en `n skriftelike waarskuwing te gee.
Die verspreiding (“seeding”) van kopieregmateriaal sonder `n lisensie is beide `n kriminele en siviele oortreding in Suid-Afrika, selfs al is die verspreiding oor BitTorrent. In Suid-Afrika, onder die Kopiereg Wet van 1978, kan dié oortreding jou in die tronk laat beland vir tot 5 jaar en `n boete van tot R10,000 vir elke item wat jy versprei.
Tussen 2010 en 2012, is 200,000 mense reeds gedagvaar vir die oplaai en aflaai van kopieregmateriaal deur BitTorrent.
So voordat jy die nuutste episode van jou gunsteling reeks gou aflaai op Pirate Bay, oorweeg eers mooi of jy die kans wil waag. Dis dalk veiliger om jou DSTV-inskrywing te betaal of oorweeg om van `n diens soos Netflix of Showmax gebruik te maak.
Hoe werk BitTorrent en “seeding”?
Posted in Internet, Sekuriteit, Studente | 1 Comment »
Vergeet om te heraktiveer?
Indien internet, e-pos en ander netwerkdienste gebruik, moet jy jaarliks jou gebruikersnaam heraktiveer. Indien jy nie vir 2018 heraktiveer het nie, het jou toegang op 4 April verval. Hoe nou gemaak?
Jy sal nie toegang hê tot die netwerk vanaf enige van jou toestelle nie. Om te kan heraktiveer, sal jy `n kollega se PC of skootrekenaar moet gebruik.
Gaan na die volgende adres: www.sun.ac.za/useradm.
Jy sal drie opsies sien:
Kies Reactivate expired username.
4. Jy sal gevra word om aan te teken met jou gebruikersnaam en ID-nommer of pasportnommer. Sien voorbeeld onder.\
5. Nadat jy aangeteken het, sal jy `n lys opsies sien vir jou gebruikersnaam, sowel as die toepaslike kostepuntopsies.
6. Kies die gebruikersnaam en diens wat jy wil heraktiveer en vul die korrekte kostepunt in. Die korrekte kostepunt is van uiterste belang. Indien jy onseker is watter kostepunt jy moet gebruik, maak eerder seker by jou departement se finansiële beampte. Indien jy die verkeerde kostepunt invul, sal dit veroorsaak dat jou aktivering vertraag word.
7. Jou versoek vir heraktivering sal aangestuur word na jou kostepuntbestuurder.
8. Sodra dit deur die kostepuntbestuurder goedgekeur word, sal jy weer toegang tot die US-netwerk hê.
Posted in E-pos, Internet | Comments Off on Vergeet om te heraktiveer?
OneDrive for Business: Anonieme deel van lêers
Maandag, Januarie 22nd, 2018
Informasietegnologie het onlangs ons OneDrive for Business–platform herevalueer om te verseker dat daar nie enige sekuriteitsrisiko’s vir ons gebruikers en netwerk is nie. Na aanleiding van die evaluering het ons ŉ aantal gebruikers geïdentifiseer wat die anonieme funksie (“Anyone with the link can view and edit”) op OneDrive gebruik om lêers te deel.
Indien lêers anoniem gedeel word, is daar geen beheer of rekord van wie toegang tot die gedeelde lêers het nie. Enige persoon met die skakel het toegang en kan inhoud verander. Dit bied ŉ hoë sekuriteitsrisiko vir die Universiteit en ons gebruikers. Gevolglik is ons verplig om die anonieme deel van lêers af te skakel.
Vanaf Donderdag, 1 Februarie 2018 sal jy nie meer lêers anoniem kan deel op OneDrive nie. Dit sal steeds moontlik wees om inligting te deel met interne en eksterne gebruikers, maar met ŉ strenger vlak van sekuriteit.
Handleidings vir die beste praktyk vir deel van lêers op OneDrive is beskikbaar by www.sun.ac.za/itselfhelp onder die Office365 afdeling of direk op hierdie bladsy. Indien jy enige navrae het, kontak asb. die IT Dienstoonbank deur e-pos te stuur aan help@sun.ac.za of 808 4367 te skakel.
Posted in Konnektiwiteit, Algemeen, Internet, Sekuriteit | Comments Off on OneDrive for Business: Anonieme deel van lêers